**გ ა ნ ა ც ხ ა დ ი**

**2022 წლის საუკეთესო პრაქტიკის პროგრამაში მონაწილეობაზე**

**სენაკის მუნიციპალიტეტი**

1. **პრაქტიკის/ინიციატივის სათაური:**

კონკურენტული უპირატესობის მონაწილეობითი შეფასება და ადგილობრივი ეკონომიკური განვითარების მხარდაჭერა - PACA-ს მეთოდოლოგია

1. **თემატიკა:**

ადგილობრივი ეკონომიკური განვითარების დაგეგმვა და მონაწილეობითი ეკონომიკური განვითარების ინოვაციური მოდელების დანერგვა

1. **პრაქტიკის/ინიციატივის ავტორი/ინიციატორი:**

სენაკის მუნიციპალიტეტის მერია; შვეიცარიის განვითარებისა და თანამშრომლობის სააგენტო, ფასილიტატორი Mesopartner; ეროვნული დონის აქტორების ძირითადი სამუშაო ჯგუფი.

1. **მუნიციპალიტეტის ზოგადი მონაცემები:**

სენაკის მუნიციპალიტეტი მდებარეობს დასავლეთ საქართველოში, სამეგრელო-ზემო სვანეთის მხარეში, კოლხეთის დაბლობზე. სენაკის მუნიციპალიტეტში 39.6 ადამიანი ცხოვრობს 1 ქალაქსა და 63 სოფელში. 1994 წლის შემდეგ მუნიციპალიტეტის მოსახლეობა 35%-ით არის შემცირებული. სენაკის მუნიციპალიტეტის მოსახლეობის 53%-ზე მეტი, მუნიციპალიტეტის ადმინისტრციულ ცენტრში - ქალაქ სენაკში ცხოვრობს. ქალაქი სენაკი - ქალაქის სტატუსს 1921 წლიდან ატარებს.

სენაკი ხელსაყრელი გეოგრაფიული მდებარეობით გამოირჩევა. მას სამეგრელოს რეგიონში ცენტრალური მდებარეობა უჭირავს და აკავშირებს რამდენიმე მუნიციპალიტეტს ერთმანეთთან. ხელსაყრელი გეოგრაფიული მდებარეობიდან გამომდინარე სენაკს კვეთს სახელმწიფოებრივი მნიშვნელობის რამდენიმე საავტომობილო გზა. სენაკი არის თბილისი-სენაკი-ლესელიძის საავტომობილო მაგისტრალის ერთ-ერთი მთავარი პუნქტი. ქვეყნის მთავარ საგზაო მაგისტრალთან სენაკი აკავშირებს ქალაქ ფოთს, ჩხოროწყუს და მარტვილის მუნიციპალიტეტებს. ამავდროულად, სენაკი წარმოადგენს ფოთი-თბილისი, ზუგდიდი-თბილისი სარკინიგზო ხაზის შემაერთებელ კვანძს.

ფართობი - 520,7 კვ.კმ

მანძილი თბილისამდე - 270 კმ

მანძილი ზუგდიდამდე - 45 კმ

უახლესი პორტი, ქალაქი ფოთი - 35 კმ

უახლესი რკინიგზის სადგური - ქ. სენაკი

უახლესი აეროპორტი - კოპიტნარი - 42 კმ

1. **მუნიციპალიტეტის მახასიათებლები**:

(გარემოებები, რომლებიც გავლენას ახდენს მუნიციპალიტეტის საქმიანობაზე)

* **შიდა ფაქტორები** - იმ გარემოებების აღწერა, რომელიც გავლენას ახდენს საუკეთესო პრაქტიკის კონკურსში წარდგენილი პროექტის განხორციელებაზე, მაგ.: საჯარო მოხელეების კვალიფიკაცია, ფინანსური რესურსი, ტექნიკური შესაძლებლობები და ა.შ.;
* **გარე ფაქტორები** - ეკონომიკური, სოციალური და პოლიტიკური მდგომარეობა, ასევე, მუნიციპალიტეტის საქმიანობაზე გავლენის მქონე სხვა ფაქტორები (მნიშვნელოვან სატრანზიტო გზასთან სიახლოვე, მსხვილ საერთაშორისო პროექტში ჩართულობა და ა.შ.), რომლებსაც შეეძლო გავლენა მოეხდინა პროექტის განხორციელებაზე;

სენაკის მუნიციპალიტეტში სწრაფი შეფასების პროექტის დაგეგმვა PACA-ს მეთოდოლოგიით განაპირობა როგორც შიდა, ასევე გარე ფაქტორებმა.

სენაკის მუნიციპალიტეტში არსებობს ეკონომიკურ განვითარებაზე ორიენტირებული დოკუმენტები, როგორიცაა საშუალოვადიანი განვითარების დოკუმენტი (2020-2023), ევროკავშირის ინიციატივა „მერები ეკონომიკური ზრდისთვის“ ფარგლებში შემუშავებული ადგილობრივი ეკონომიკური განვითარების გეგმა (2020-2023).

მუნიციპალიტეტში ბოლო წლებში განხორციელდა ადგილობრივი ეკონომიკური განვითარებისთვის ხელშემწყობი პროექტები გაეროს განვითარების პროგრამის (UNDP) „რეგიონული და ადგილობრივი განვითარების ხელშეწყობის - ფაზა 2“ ფარგლებში, შვეიცარიის განვითარების და თანამშრომლობის სააგენტოს (SDC), ავსტრიის განვითარების თანამშრომლობის (ADC) და საქართველოს რეგიონული განვითარებისა და ინფრასტრუქტურის სამინისტროს  მხარდაჭერით.

მუნიციპალიტეტის აქტიურმა ჩართულობამ დონორებთან ურთიერთობაში და განხორციელებული ინიციატივების დადებითმა შეფასებებმა განაპირობა კონკურენტული უპირატესობის მონაწილეობითი შეფასების პროექტის განხორციელებისთვის სენაკის მუნიციპალიტეტის შერჩევა.

PACA-ს სწრაფი შეფასების პროცესი არის ინოვაციური, განსხვავებული მიდგომით და მეთოდოლოგიით, რომელიც ითვალისწინებს კონკურენტუნარიანობასთან დაკავშირებული პრობლემების განსაზღვრას; კონკრეტული ინიციატივების განხორციელებას ბიზნესებსა და მხარდამჭერ ორგანიზაციებს შორის თანამშრომლობით; ადგილობრივი ეკონომიკური განვითარების იმ ასპექტების განსაზღვრას, რომელთა მოგვარებაც საჭიროებს მხარდაჭერას და თანამშრომლობას ცენტრალური დონიდან. PACA-ს კონკურენტული უპირატესობის მონაწილეობითი შეფასება, ადგილობრივი ეკონომიკური განვითარების მხარდაჭერას გულისხმობს არის საპილოტე სენაკის მუნიციპალიტეტისა და ქალაქ ფოთისთვის. ეს არის მეთოდოლოგია ადგილობრივი ეკონომიკის, კლასტერის ან ღირებულებების ჯაჭვის ქმედებებზე ორიენტირებული დიაგნოსტიკისთვის. ასევე, ადგილობრივი დაინტერესებული მხარეების მოტივაციისთვის შეასრულონ აქტიური როლი ადგილობრივი და რეგიონული ეკონომიკური განვითარების ინიციატივების განხორციელებაში.

ამდენად, ამ ინოვაციური მეთოდოლოგიის მიხედვით განხორციელდა აქტივობები, ჩატარდა კვლევები და გამოიკვეთა მუნიციპალიტეტში ადგილობრივი ეკონომიკური განვითარებისთვის ხელშემწყობი ძირითადი მიმართულებები. მოხდა განვითარების კონკრეტული ინიციატივების იდენტიფიკაცია, რომელთა განხორციელება ამ ეტაპზე მიმდინარეობს და დასრულდება უმოკლეს ვადებში.

მერიაში არსებულმა კვალიფიცირებულმა კადრებმა, მუნიციპალიტეტში არსებულმა არასამთავრობო ორგანიზაციებმა, კერძო ბიზნესის წარმომადგენლებმა (ადამიანური, ტექნიკური და ფინანსური რესურსების გამოყენებით) ერთობლივად მიიღო მონაწილეობა ამ პროექტის განხორციელებაში. სექტორული თანამშრომლობა ეფექტური აღმოჩნდა პროექტის განხორციელებისთვის და ასევე კარგი პრაქტიკის მაგალითია კერძო-საჯარო სექტორებს შორის თანამშრომლობის.

1. **პრაქტიკის/ინიციატივის მოკლე აღწერა:**

(მაქსიმუმ ერთი გვერდი. მნიშვნელოვანია, რომ შინაარსი მოიცავდეს შემდეგ სავალდებულო საკითხებს)

* **გამოწვევა** - პრობლემის მნიშვნელოვანი გარემოებების მითითება;
* **წარსული გამოცდილება** - როგორ ხდებოდა გამკლავება აღნიშნულ პრობლემასთან და რა უშლიდა ხელს მის აღმოფხვრას;
* **პასუხი არსებულ გამოწვევაზე** - მოკლე აღწერა და მიღწეული შედეგი

სენაკის მუნიციპალიტეტის უმთავრესი გამოწვევაა ეკონომიკური წინსვლა და ამ კუთხით, მნიშვნელოვანია კონკრეტული პროექტების განხორციელება.

მუნიციპალიტეტი წარმოადგენს აგრარული სექტორის სხვადასხვა მიმართულებების, ტურიზმის და სამშენებლო სექტორების განვითარების შესაძლებლობების მქონე მუნიციპალიტეტს, სადაც ეკონომიკური საქმიანობების განხორციელებისათვის საკმაოდ დიდი შესაძლებლობებია.

მუნიციპალიტეტში არსებული გამოწვევების გადასალახად და შესაძლებლობების გამოსაყენებლად ჩავერთეთ სწრაფი შეფასების პროცესის დაგეგმვაში - კონკურენტული უპირატესობის მონაწილეობითი შეფასებისა და ადგილობრივი ეკონომიკური განვითარების მხარდაჭერისთვის.

ეს არის ინოვაციური მოდელის დანერგვა ჩვენს მუნიციპალიტეტში, რომლის ამოცანა არა მხოლოდ ეროვნული დონის აქტორების ძირითადი სამუშაო ჯგუფის ჩამოყალიბება და სისტემის გაძლიერებაა ქვემოდან ზემოთ, არამედ ადგილობრივი ეკონომიკური განვითარების სისტემის აქტორებს შორის კავშირის გაძლიერება, სტრატეგიის შემუშავება შესაბამისი მეთოდოლოგიის გამოყენებით. ამ პროექტის განხორციელების პროცესში შედგა თანამშრომლობა საჯარო, სამოქალაქო და კერძო სექტორებს შორის. აღნიშნულმა თანამშრომლობამ შექმნა ის პლატფორმა, სადაც დაინტერესებული მხარეები, სექტორის ძირითადი აქტორები ერთად განიხილავენ მუნიციპალიტეტის ეკონომიკურ ზრდაზე, დასაქმებაზე და სექტორების განვითარებაზე ორიენტირებულ საკითხებს. მეთოდოლოგიამ დიდი მოტივაცია მისცა ადგილობრივ დაინტერესებულ მხარეებს შეასრულონ აქტიური როლი ადგილობრივი და რეგიონული ეკონომიკური განვითარების ინიციატივების განხორციელებაში. შესაბამისად, პროექტის ფარგლებში ჩატარებულმა აქტივობებმა, კვლევებმა გამოკვეთა მუნიციპალიტეტში ადგილობრივი ეკონომიკური განვითარებისთვის უმთავრესი სექტორები და მოხდა კონკრეტული ინიციატივების იდენტიფიკაცია (გაეცანით დანართს).

სწრაფი შეფასების პროექტის ფარგლებში შექმნილი ადგილობრივი სამუშაო ჯგუფის ჩართულობით ჩატარდა სამუშაო შეხვედრები, ტრენინგები, ინტერვიუები, ფოკუს-ჯგუფის შეხვედრები და მეთოდოლოგიით გაწერილი აქტივობები მენტორებთან ერთად. ინოვაციური მეთოდოლოგიის გამოყენებით გამოიკვეთა სენაკის კონკურენტული უპირატესობები (ძლიერი და სუსტი მხარეები), კონკურენტობასთან დაკავშირებული ძირითადი პრობლემები პრიორიტეტულ სექტორებში და როგორც მოკლევადიანი, ასევე, საშუალოვადიანი ინიციატივები. მიმდინარეობს გამოკვეთილი მოკლე ინიციატივების განხორციელების პროცესი, რომელშიც ჩართულია კერძო, საჯარო, ბიზნეს სექტორის წარმომადგენლები. ეს კარგი პრაქტიკა და გამოცდილება მნიშვნელოვანია სამომავლოდ საშუალოვადიანი ინიციატივების განხორციელებისა და დონორ ორგანიზაციებთან აქტიური თანამშრომლობისთვის.

მუნიციპალიტეტში არსებული ადგილობრივ ეკონომიკურ განვითარებაზე ორიენტირებული დოკუმენტები: საშუალოვადიანი განვითარების დოკუმენტი, ევროკავშირის ინიციატივა „მერები ეკონომიკური ზრდისთვის“ ფარგლებში შემუშავებული ადგილობრივი ეკონომიკური განვითარების გეგმა და დონორი ორგანიზაციების მხარდაჭერით განხორციელებული პროექტები კარგი გამოცდილება იყო პაკა პროექტის ეფექტური განხორციელებისთვის.

სწრაფი შეფასების პროექტზე მუშაობის დროს გამოიკვეთა, რომ სენაკის მუნიციპალიტეტის ადგილობრივი ეკონომიკური განვითარებისთვის მნიშვნელოვანია ინვესტიციების მოზიდვა, აგრარული სექტორის განვითარება, ტურისტული პოტენციალის გაზრდა, ახალი შესაძლებლობების წარმოჩნა და ამ ყოველივეს ხელშესაწყობად გამოკვეთილი ინიციატივების განხორციელება.

1. **განხორციელებული პრაქტიკის/კონკრეტული ინიციატივის დეტალური აღწერა:**

(გამოწვევის გამკლავების მიზნით გაწეული სამუშაო. გთხოვთ, პრაქტიკის აღწერისას თანმიმდევრულად მიყვეთ ქვემოთ ჩამოთვლილ პუნქტებს)

* **პროექტის შინაარსი;**
* **აქტივობათა გეგმა/გრაფიკი** (გთხოვთ წარმოადგინოთ ცხრილის სახით);
* **პროექტის განხორციელებისათვის მიღებული/გაფორმებული გადაწყვეტილებების, ან პროექტთან დაკავშირებული დოკუმენტების ჩამონათვალი** (მუნიციპალიტეტის რელევანტური სტრატეგიული დოკუმენტები, განვითარების გეგმა, ბრძანებები, განკარგულებები, დადგენილებები, რეზოლუციები, შეხვედრის ოქმები, ინსტრუქციები და ა.შ.). *აღნიშნული დოკუმენტაცია თან უნდა დაერთოს განაცხადის შევსებულ ფორმას;*
* **ინფორმაცია მოქალაქეების, სხვადასხვა ორგანიზაციებისა და ინსტიტუციების** (მ.შ. მიზნობრივი და მოწყვლადი ჯგუფების, უმცირესობების, ქალების, ახალგაზრდების, ადგილობრივი სათემო ორგანიზაციების, არასამათავრობო სექტორის წარმომადგენლების, დასახლების საერთო კრების, მერის მრჩეველთა საბჭოს, კერძო სექტორის წარმომადგენლების, საჯარო დაწესებულებების და სხვა) **ჩართულობის** **შესახებ;**
* **ინფორმაცია პროექტისთვის გამოყენებული რესურსის შესახებ. მ.შ.:**

ა) ადამიანური რესურსი - საკუთარი/არასაკუთარი;

ბ) ფინანსური - მუნიციპალიტეტის ბიუჯეტი/დონორის დახმარება;

გ) გამოყენებული მატერიალურ-ტექნიკური რესურსი;

* **პროექტის განხორციელების პროცესში გამოკვეთილი პრობლემებისა და მათი გადაჭრის გზების აღწერა;**
* **ინფორმაცია იმ პარტნიორების შესახებ, ვინც ჩართულნი იყვნენ პროექტის დაგეგმვის, ან განხორციელების ეტაპზე;**
* **სხვა დამატებითი ინფორმაცია, რაც მნიშვნელოვანი იყო პროექტის წარმატებით განხორციელებისათვის;**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| აქტივობები / 2022 წელი | იან | თებ | მარ | | აპრ | მაისი | ივნ | ივლ | აგვ | სექტ | ოქტ | ნოემ | დეკ |
| პროექტის სამზადისი |  |  | |  |  |  |  |  |  |  |  |  |  |
| ტრენინგები |  |  | |  |  |  |  |  |  |  |  |  |  |
| სამუშაო შეხვედრები |  |  | |  |  |  |  |  |  |  |  |  |  |
| ინტერვიუები |  |  | |  |  |  |  |  |  |  |  |  |  |
| შედეგები / ინიციატივები |  |  | |  |  |  |  |  |  |  |  |  |  |
| პრეზენტაცია |  |  | |  |  |  |  |  |  |  |  |  |  |
| სამოქმედო გეგმები |  |  | |  |  |  |  |  |  |  |  |  |  |
| განხორციელება |  |  | |  |  |  |  |  |  |  |  |  |  |

2022 წლის ივლისში სენაკის მუნიციპალიტეტის მერიამ პარტნიორებთან თანამშრომლობით დაიწყო ადგილობრივი ეკონომიკური განვითარების პროგრამის განხორციელება.

მუნიციპალიტეტი ჩაერთო სწრაფი შეფასების პროცესში PACA-ს მეთოდოლოგიით, რაც გულისხმობს კონკურენტული უპირატესობის ამაღლებას თანამონაწილეობის გზით. ამ საპილოტე პროგრამის განსახორციელებლად, საქართველოს ორი ქალაქი - სენაკი და ფოთი არიან შერჩეული ქალაქები.

პროექტი ითვალისწინებს ბიზნესზე ორიენტირებული მიდგომების მხარდაჭერას, კონკურენტუნარიანობასთან დაკავშირებული პრობლემების განსაზღვრას, კონკრეტული ინიციატივების განხორციელებას ბიზნესებსა და მხარდამჭერ ორგანიზაციებს შორის თანამშრომლობით, ადგილობრივი ეკონომიკური განვითარების იმ ასპექტების განსაზღვრას, რომელთა მოგვარებაც საჭიროებს მხარდაჭერას/თანამშრომლობას ცენტრალური დონიდან.

პროექტი ხორციელდება ეროვნულ სამუშაო ჯგუფთან - რეგიონული განვითარებისა და ინფრასტრუქტურის სამინისტრო, ეკონომიკისა და მდგრადი განვითარების სამინისტრო, საქართველოს ადგილობრივ თვითმმართველობათა ეროვნული ასოციაცია, რეგიონული განვითარებისა და თვითმმართველობის საპარლამენტო კომიტეტის, გაეროს განვითარების პროგრამა, საქართველოს ფერმერთა ასოციაცია, საქართველოს სავაჭრო-სამრეწველო პალატის თანამშრომლობითა და შვეიცარიის განვითარებისა და თანამშრომლობის სააგენტოს (SDC), საერთაშორისო საკონსულტაციო კონსორციუმის მეზოპარტნერის ექსპერტული მხარდაჭერით.

ადგილობრივი სამუშაო ჯგუფი მუნიციპალიტეტის თვითმმართველობის, ბიზნესის, სამოქალაქო და საგანმანათლებლო სექტორების წარმომადგენლებით დაკომპლექტდა (იხილეთ დანართი). შვეიცარიის განვითარებისა და თანამშრომლობის სააგენტოს PACA-ს ექსპერტთა ჯგუფის ჩართულობით ივლისსა და სექტემბრში გაიმართა მოსამზადებელი ონლაინ და ფიზიკური შეხვედრები, ტრენინგები. ჩატარებული ადგილობრივი კონკურენტული უპირატესობების მონაწილეობითი კვლევა ითვალისწინებდა ადგილობრივი ეკონომიკური განვითარების გამოწვევების იდენტიფიცირებას, ინიციატივების შემუშავებას. ინიციატივების ერთობლივად განხორციელებისთვის შემუშავდა სამოქმედო გეგმა.

სწრაფი შეფასების პროექტის განხორციელებაში ჩართული იყო სხვადასხვა სექტორის წარმომადგენლები (არასამთავრობო ორგანიზაციები, საინფორმაციო-საკონსულტაციო ჯგუფი, ფერმერთა ასოციაციები, სურსათის უვნებლობის სამსახური, ბიზნეს-სექტორი, მცირე ფერმერები, მერია/საკრებულო) ადამიანური/ტექნიკური რესურსების გამოყენებით.

გამოიკვეთა სენაკის მუნიციპალიტეტის კონკურენტული უპირატესობების ძლიერი მხარეები:

* მიწა (მრავალფეროვანი სოფლის მეურნეობის განვითარებისთვის)
* სატრანსპორტო კვანძი (ლოჯისტიკური ბიზნესის განვითარების შესაძლებლობა)
* საზღვაო და საჰაერო პორტებთან სიახლოვე
* სასოფლო და არასასოფლო მიწების გამოყენების შესაძლებლობა
* პროფესიული განათლების ხელმისაწვდომობა
* ბუნებრივი სამშენებლო მასალები
* ბიზნეს სექტორების მზარდი დინამიკა
* ძლიერი სამშენებლო კომპანიები, რომლებიც ხელს უწყობენ სხვადასხვა სექტორების განვითარებას
* გადამამუშავებელი საწარმოების არსებობა რომელიც ხელს უწყობს ღირებულებათა ჯაჭვიდან მეტი შემოსავლის მიღბას
* ბუნებრივი, კულტურულ-ისტორიული ძეგლების სიმრავლე (თერმული წყლები, მღვივე, კანიონი, თოკების პარკი/ზიპლაინი…), რომლებსაც აქვთ მუნიციპალიტეტის ტურიზმში კონკურენტუნარიანობის გაზრდის შესაძლებლობა
* კერძო და საჯარო სექტორებს შორის თანამშრომლობის პლატფორმის შექმნის მზაობა

ასევე, სუსტი მხარეები:

* ბიუროკრატიული პროცედურები სახემწიფო საკუთრებაში არსებული უძრავი ქონების გადაცემისას
* მოსახლეობის რაოდენობის გამო შრომითი რესურსების ნაკლებობა
* კვალიფიციური კადრების სინაკლებე
* არსებული ბუნებრივი რესურსების გამოუყენებლობა და ათვისება ეკონომიკური უპირატესობის მისაღწევად
* ბიზნესში არსებული აქტორების დაბალი კვალიფიკაცია
* სხვადასხვა დონის საჯარო სტრუქტურებს, ბიზნესსა და მხარდამჭერ ორგანიზაციებს შორის არაინსტიტუციონალიზებული ურთიერთობები
* ბიზნესის დაბალი დაინტერესება მუნიციპალიტეტის ეკონომიკური განვითარებით
* მატერიალურ-ტექნიკური ბაზის არქონა ბიზნესში
* ტექნოლოგიების არასაკმარისი ცოდნა
* შემნახველი და გადამამუშავებელი ცენტრების ნაკლებობა
* ლაბორატორიებისადმი ხელმისაწვდომობის ნაკლებობა (მანძილი, სიძვირე)

შეფასების პროცესში გამოიკვეთა პრიორიტეტული სექტორები: სოფლის მეურნეობა, ტურიზმი, სამშენებლო სექტორი, რომლებიც მნიშვნელოვანია მუნიციპალიტეტის ადგილობრივი ეკონომიკური განვითარებისთვის და ამ სექტორების ძლიერი და სუსტი მხარეები. ძირითადი სექტორებიდან გამოიკვეთა რამოდენიმე მოკლე და საშუალოვადიანი ინიციატივა (გაეცანით დანართს).

პროექტის ფარგლებში განსახორციელებელად შეირჩა ორი მოკლე ინიციატივა, რომელთა განხორციელება სხვადასხვა აქტორების ჩართულობით და ადამიანური და მატერიალურ-ტექნიკური რესურსებით ხორციელდება.

1. **მოკლევადიანი ინიციატივა „ჭკვიანი ფერმერი“-ს ძირითადი აღწერილობა:**

სოფლის მეურნეობის სექტორში ჩართული წვრილი და საშუალო ფერმერებისთვის ტრენინგების ჩატარება და საკონსულტაციო მომსახურება მათ მიერ წარმოებული პროდუქციის/მომსახურების კონკურენტუნარიანობის გაზრდის ხელშესაწყობად როგორც შიდა, ისე უცხოურ ბაზრებზე.

ტრენინგები მოიცავს შემდეგ ძირითად მიმართულებებს:

* სურსათის უვნებლობასთან დაკავშირებული სტანდარტები
* ეკონომიკური მიმართულება (ბიზნეს მოდელის შემუშავება, ბიზნეს-გეგმის შედგენა, მოგება-ზარალის გაანგარიშება)
* ტექნოლოგიური მიმართულება (მუნიციპალიტეტში გავრცელებული ძირითადი სასოფლო-სამეურნეო კულტურების მოვლა-მოყვანის უახლესი ტექნოლოგიების გაცნობა)

1. **მოკლევადიანი ინიციატივა “Visit Senaki”-ს ძირითადი აღწერილობა:**

Visit Senaki გულისხმობს ციფრული პლატფორმის შექმნას. არსებულ ვებ-გვერდზე სრულად იქნება თავმოყრილი ყველა საჭირო ინფორმაცია ტურიზმის სექტორში დაინტერესებული ადამიანებისთვის, ტურისტულ ბიზნესსაქმიანობებში აქტიური ჩართულობის ხელშეწყობისთვის. სათანადო პოპულარიზაცია გაეწევა ტურისტულ ობიექტებს/ადგილებს, ტურისტულ მარშრუტებს. შეიქმნება სრულყოფილი საინფორმაციო ბაზა ტურიზმის სექტორში ჩართული ადამიანებისთვის და ასევე, მეწარმეებისთვის. შეიქმნება ელექტრონული რუკა, მოეწყობა პიარ-კამპანიები და სხვადასხვა სახის აქტივობები.

1. **მიღწეული შედეგი და დადებითი გავლენა:**

(დეტალური, დოკუმენტირებული ინფორმაცია მიღწეული შედეგების შესახებ)

PACA-ს მეთოდოლოგიით სწრაფი შეფასების პროცესში დაგეგმილი აქტივობები თანმიმდევრობით განხორციელდა. ჩატარდა მოსამზადებელი შეხვედრები ამ პროექტისთვის შექმნილი ადგილობრივი და ეროვნული დონის ორგანიზაციებისა და აქტორებისგან შემდგარი ჯგუფისთვის. ჩატარდა ტრენინგები პაკას ჯგუფებთან ინტერვიუების ინსტრუმენტების შესახებ, რომლის მიხედვით კვლევები ჩატარდა 60 რესპონდენტთან: 26 ინტერვიუ საჯარო, კერძო და სამოქალაქო სექტორების წარმომადგენლებთან, 3 ფოკუს ჯგუფის განხილვა მხარდამჭერ ორგანიზაციებსა და შერჩეული სექტორების წარმომადგენლებთან. იდენტიფიცირდა ადგილობრივი ეკონომიკური განვითარების ხელშემწყობი პრიორიტეტული სექტორები, განისაზღვრა სენაკის კონკურენტული უპირატესობები, გამოიკვეთა კონკურენტობასთან დაკავშირებუ ლი ძირითადი პრობლემები, რომლებიც შესაძლებელია გადაიჭრას მოკლევადიანი, ხელშესახები შედეგის მომტანი ინიციატივებით. ასევე, განისაზღვრა ის ასპექტები, რომელთა მოგვარებაც საჭიროებს მხარდაჭერას და თანამშრომლობას ცენტრალური დონიდან.

1. **მიღებული გამოცდილება და გაკეთებული დასკვნები:**

**(**ამ ნაწილში მოცემული უნდა იყოს პროექტის განმახორციელებლის რჩევები და მოკლე გზამკვლევი იმათთვის, ვინც ეცდება აღნიშნული წარმატებული პრაქტიკა დანერგოს თავის მუნიციპალიეტეტში)

* **წარმატების განმსაზღვრელი ფაქტორები** (მ.შ.: კონკრეტული მუნიციპალიტეტისათვის სპეციფიკური ფაქტორების ჩათვლით);
* **ინფორმაცია პრატიკის/ინიციატივის მდგრადობის შესახებ** (გთხოვთ, მიყვეთ პუნქტობრივად):

ა) პროექტის შედეგად მუნიციპალური სერვისის მიწოდებაში ასახული ცვლილება;

ბ) პროექტის შედეგად ადგილობრივ ბუჯეტში ასახული ცვლილება;

გ) მოსახლეობის მხარდაჭერა;

დ) შეტანილია თუ არა პროექტი მომავალი წლის ბიუჯეტში;

სწრაფი შეფასების პროექტის განხორციელება საქართველოში იყო საპილოტე და შესაბამისად, სენაკის მუნიციპალიტეტის მერიისთვის ეს იყო ახალი გამოწვევა და გამოცდილება.

მნიშვნელოვანი იყო ამ მეთოდოლოგიის დანერგვა და განსაზღვრული აქტივობების თანმიმდევრული განხორციელება, სადაც ჩართული იყო როგორც ადგილობრივი კერძო-საჯარო სექტორი, ასევე, ეროვნული დონის ორგანიზაციები და აქტორები. ეს მულტისექტორული თანამშრომლობა წარმატების ერთ-ერთი განმსაზღვრელი ფაქტორი იყო. აღნიშნულმა თანამშრომლობამ შექმნა ის პლატფორმა, სადაც დაინტერესებული მხარეები ერთად განიხილავენ ადგილობრივი ეკონომიკური განვითარებაზე ორიენტირებულ საკითხებს.

ასევე, სწრაფი შეფასების პროცესის განხორციელება სენაკსა და ფოთში, ინტერმუნიციპალური თანამშრომლობის კარგი მაგალითი იყო, სადაც ხდებოდა გამოცდილებების გაზიარება და სამომავლოდ ერთობლივი ინიციატივის განხორციელების დაგეგმვა.

მუნიციპალიტეტში არსებული გამოცდილება დონორ ორგანიზაციებთან და მათი მხარდაჭერით განხორციელებული პროექტების დადებითი შეფასებები უდაოდ არის წარმოდგენილი პროექტის წარმატების ერთ-ერთი განმსაზღვრელი ფაქტორი.

სწრაფი შეფასების პროცესში გამოკვეთილი მოკლე ინიციატივების განხორციელების შემდეგ გაგრძელდება ამ ინიციატივების განვითარება და ხელშეწყობა. ამისთვის მერიის 2023 წლის ბიუჯეტში გათვალისწინებულია თანხა, დაგეგმილია ინიციატივების განხორციელებისათვის განვითარების გეგმა ადგილობრივი აქტორების ჩართულობითა და მულტისექტორული თანამშრომლობის ხელშეწყობით. ამ ინიციატივების განხორციელება ხელს შუწყობს მუნიციპალიტეტში პრიორიტეტული სექტორების განვითარებას, სოფლის მეურნეობის, ტურიზმის სექტორებში ახალი ინიციატივების განვითარებას. ამდენად, ეს ფაქტორები პროექტის მდგრადობას განაპირობებს.

იქიდან გამომდინარე, რომ სენაკის მუნიციპიალიტეტი საქართველოში ერთ-ერთია ფოთთან ერთად სადაც სწრაფი შეფასების საპილოტე პროექტი განხორციელდა, მზად ვართ გავუზიაროთ ჩვენი გამოცდილება და მიგნებები ყველას, ვინც ეცდება აღნიშნული პრაქტიკის წარმატებულად დანერგვას თავის მუნიციპალიტეტში.

საინტერესოა ის რამოდენიმე ძირითადი მიგნებები, რომელიც პაკა პროექტის მუშაობის დროს გამოიკვეთა:

კერძო და საჯარო სექტორებს შორის მეტი დიალოგის, მულტისექტორული თანამშრომლობის განვითარების საჭიროება;

დონორ ორგანიზაციებთან აქტიური ჩართულობა და თანამშრომლობა;

მუნიციპალიტეტმა მაქსიმალურად უნდა გამოიყენოს, სწორად მიიტანოს ადგილობრივ აქტორებამდე ის შესაძლებლობები, რასაც დონორი ორგანიზაციები გვთავაზობენ და რეალურ პროექტებად აქციონ;

მნიშვნელოვანია მუნიციპალიტეტში არსებობდეს ადგილობრივი ეკონომიკური განვითარების სამოქმედო გეგმა, რომლის შედგენაში მონაწილეობა ექნება მიღებული სხვადასხვა სექტორის სპეციალისტებს, ექსპერტებს. ეს იქნება მულტისექტორული თანამშრომლობის ბაზაზე შედგენილი პრაქტიკული დოკუმენტი პასუხისმგებელი პირებითა და მონიტორინგით;

მნიშვნელოვანია საინფორმაციო ბაზის შექმნა და სრული ინფორმაციით უზრუნველყოფა მუნიციპალიტეტში ძირითადი სექტორების შესახებ;

მნიშვნელოვანია სწორი კომუნიკაციებით პრიორიტეტულ სექტორებში ადგილობრივი აქტორების ჩართულობა ადგილობრივი ეკონომიკური განვითარების ჰოლისტიკური ხედვის ჩამოყალიბებაში.

1. **საკრებულოს როლი:**

* **პროექტის/ინიციატივის დაგეგმვის, განხორციელების, შედეგების შეფასების საკითხში;**
* **საუკეთესო პრაქტიკის პროგრამის კონკურსში მონაწილეობისათვის პროექტის/ინიციატივის შერჩევის საკითხში;**
* **როგორი იყო საკრებულოში არსებული ფრაქციების დამოკიდეულება ამ პრაქტიკის/ინიციატივის მიმართ;**

სენაკის მუნიციპალიტეტის საკრებულოს წევრები ჩართულები იყვნენ და გვქონდა აქტიური კომუნიკაცია სწრაფი შეფასების პროცესის დაგეგმვის, განხორციელების და შედეგების შეფასების ყველა ეტაპზე. საკრებულოს წევრები მხარს უჭერენ მერიის მიერ შეთავაზებულ ცვლილებებს გაითვალისწინონ 2023 წლის ბიუჯეტში ინიციატივების განხორციელება.

საკრებულოში არსებული ფრაქციები დადებითად შეხვდა ჩვენს ინიციატივას წარგვედგინა ეს პროექტი საუკეთესო პრაქტიკის 2022 წლის კონკურსზე.

1. **პრატიკასთან/ინიციატივანსთან ან ამავე საკითხთან დაკავშირებული, სამომავლო გეგმების მოკლე მიმოხილვა;**

სწრაფი შეფასების პროექტის ფარგლებში გამოკვეთილი მოკლე ინიციატივების წარმატებით განხორციელება არის საფუძველი იმისა, რომ სამომავლოდ ჩავერთოთ მასშტაბურ პროექტებში და დონორი ორგანიზაციების მხარდაჭერით განხორციელდეს გამოკვეთილი პრიორიტეტული ინიციატივები.

აღსანიშნავია, რომ 2020 წლიდან დაიწყო მერიამ აქტიური და წარმატებული თანამშრომლობა დონორებთან და განახორციელა რამოდენიმე წარმატებული პროექტი. აღსანიშნავია, რომ მათ შორის გაეროს განვითარების პროგრამის (UNDP) „რეგიონული და ადგილობრივი განვითარების ხელშეწყობის - ფაზა 2“ ფარგლებში განხორციელებული პროექტი და ევროკავშირის ინიციატივა „მერები ეკონომიკური ზრდისთვის“ ფარგლებში შემუშავებული ადგილობრივი ეკონომიკური განვითარების გეგმა 2020-2021 წლებში ათეას საუკეთესო პრაქტიკის გამარჯვებული პროექტებია.

2020 წლიდან დაწყებული აქტიური თანამშრომლობა დონორ ორგანიზაციებთან და მათი ხელშეწყობით განხორციელებული პროექტების დადებითი შეფასებები არის გაგრძელება მიმდინარე სწრაფი შეფასების პროექტის განხორციელება და ათეას საუკეთესო პრაქტიკის კონკურსზე წარმოდგენა. ამდენად, წარმატებით შესრულებული კონკურენტული უპირატესობის მონაწილეობითი შეფასება მოგვცემს კარგ შესაძლებლობას ჩავერთოთ დონორი ორგანიზაციების მიერ გამოცხადებულ კონკურსებში და მუნიციპალიტეტში არსებული მოთხოვნებიდან და პრიორიტეტებიდან გამომდინარე ინიციატივები განვახორციელოთ.

1. **საკონტაქტო ინფორმაცია:**

* **განაცხადის შევსებაზე პასუხისმგებელი პირის მონაცემები:** სახელი, გვარი, თანამდებობა, საკონტაქტო ინფორმაცია (ტელეფონი, ელ-ფოსტა);
* **პროექტის საკონტაქტო პირების მონაცემები**: იმ პირთა სახელი, გვარი, სამსახურებრივი პოზიცია, ტელეფონი, ელ.ფოსტა, რომლებიც ჩართულნი იყვნენ პროექტის დაგეგმვასა და განხორციელებაში და, საჭიროების შემთქვევაში, შეუძლიათ პროექტის შესახებ დამატებითი ინფორმაცია მიაწოდონ დაინტერესებულ პირებს.

მარინე კვარჭაია - ეკონომიკური განვითარების, სტატისტიკის და ქონების მართვის სამსახურის სპეციალისტი

ტელ: 599619444

ელ-ფოსტა: [maka.kvartchaia@gmail.com](mailto:maka.kvartchaia@gmail.com)

1. **თანდართული დოკუმენტების/მასალების სია**

გთხოვთ განაცხადს თან დაურთოთ:

ა) პროექტის განხორციელების პროცესში შექმნილი დოკუმენტები;

ბ) პროექტთან დაკავშირებით გამოქვეყნებული ანგარიშები (მ.შ.: მერის, საკრებულოს წევრის ანგარიშები);

გ) ადგილობრივი ეკონომიკური განვითერბის გეგმა, სტრატეგია ან სხვა დოკუმენტი, რომელიც კავშირშია პროექტის განხორციელებასთან;

გ) პროექტის განხორციელების, სხდომების, მოსახლეობასთან შეხვედრების ამსახველი ფოტო-ვიდეო მასალა ან შესაბამისი ლინკი.

დანართის სახით გეგზავნებათ შემდეგი დოკუმენტები:

* 2022 წლის განაცხადი
* ათეას წერილი მუნიციპალიტეტის მერს
* მერის მხარდაჭერის წერილი
* PACA-ს process plan
* ბრძანება სამუშაო ჯგუფის შექმნაზე
* პრეზენტაცია - გახსნა
* პრეზენტაცია - დახურვა
* M4EG სამოქმედო გეგმა
* საშუალოვადიანი განვითარების დოკუმენტი
* UNDP I - განხორციელებული პროექტი
* UNDP II - განხორციელებული პროექტი

***განაცხადის მიღების ვადაა 2022 წლის 20 ოქტომბერი- 28 ნოემბერი.***

***შევსებული განაცხადი და თანდართული დოკუმენტაცია გთხოვთ ატვირთოთ ვებ-პორტალზე*** [bestpractice.nala.ge](mailto:bp@nala.ge)

**\* შენიშვნა:** განაცხადის შევსებასთან დაკავშირებით კითხვების არსებობის შემთხვევაში დაუკავშირდით ნინო ზურაბიშვილს ტელ.: 5 95 57 77 34 [nzurabishvili@nala.ge](mailto:nzurabishvili@nala.ge) ან ელენე ჩხეიძეს ტელ.: 555 23 53 33 [echkheidze@nala.ge](mailto:echkheidze@nala.ge)